

**REPUBLIKA HRVATSKA**

**OPĆINSKO GRAĐANSKO DRŽAVNO ODVJETNIŠTVO**

**U ZAGREBU**

**Zagreb, Slavonska avenija 6**

Broj: P-62/2023

Zagreb, 14. studenoga 2023.

Na temelju članka 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj 78/2017, u daljnjem tekstu: Uredba) te sukladno javnom natječaju za prijam u državnu službu na neodređeno vrijeme na radno mjesto državnoodvjetni savjetnik – 1 izvršitelj/ica u Općinsko građansko državno odvjetništvo u Zagrebu, objavljuje se

OBAVIJEST

o opisu poslova radnog mjesta, podacima o plaći, sadržaju i načinu testiranja te pravnim i drugim izvorima za pripremanje kandidata za testiranje

Državnoodvjetnički savjetnik –1 izvršitelj/ica

1. OPIS POSLOVA RADNOG MJESTA DRŽAVNOODVJETNIČKOG SAVJETNIKA:

* pomaže državnom odvjetniku ili njegovom zamjeniku u radu,
* izrađuje nacrte odluka i drugih podnesaka,
* obavlja samostalno ili pod nadzorom i po uputama državnog odvjetnika ili njegovog zamjenika druge stručne poslove predviđene zakonom i propisima donesenim na osnovi zakona, kao i godišnjim rasporedom poslova.

2. PODACI O PLAĆI

Plaću službenika čini umnožak osnovice za izračun plaće i koeficijenta složenosti poslova radnog mjesta, uvećan za 0,5% za svaku navršenu godinu radnog staža.

Koeficijent složenosti poslova za radno mjesto državnoodvjetničkog savjetnika propisan je člankom 10. podstavkom d) Radna mjesta I. vrste, točkom 8. Uredbe o nazivima radnih mjesta i koeficijentima složenosti poslova u državnoj službi („Narodne novine“, broj: 37/01, 38/01, 71/01, 89/01, 112/01, 7/02, 17/03, 197/03, 21/04, 25/04, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12, 49/12, 60/12, 78/12, 82/12, 100/12, 124/12, 140/12, 16/13, 25/13, 52/13, 126/13, 2/14, 94/14, 140/14, 151/14, 76/15, 100/15, 71/18, 73/19, 63/21, 13/22, 139/22, 26/23).

3. PRAVNI IZVORI ZA PRIPREMANJE KANDIDATA ZA TESTIRANJE:

* Zakon o državnom odvjetništvu („Narodne novine“, broj: 67/18, 21/22),
* Poslovnik državnog odvjetništva („Narodne novine“, broj: 128/19),
* Zakon o parničnom postupku („Narodne novine“, broj: 53/91, 91/92, 58/93, 112/99, 88/01, 117/03, 88/05, 2/07, 84/08, 123/08, 57/11, 148/11, 25/13, 89/14, 70/19, 80/22),
* Ovršni zakon („Narodne novine“, broj: 112/12, 25/13, 93/14, 55/16, 73/17, 131/20),
* Zakon o provedbi ovrhe na novčanim sredstvima („Narodne novine“, broj: 68/18, 02/20. 46/20, 47/20),
* Zakon o obveznim odnosima („Narodne novine“, broj: 35/05, 41/08, 125/11, 78/15, 29/18, 126/21),
* Zakon o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00, 129/00, 114/01, 79/106, 141/06, 146/08, 38/09, 153/09, 143/12, 152/14, 81/15, 94/17),
* Zakon o radu („Narodne novine“, broj: 93/14, 127/17 i 98/19),
* Zakon o općem upravnom postupku („Narodne novine“, broj: 47/09 i 110/21).

4. SADRŽAJ TESTIRANJA

Testiranje kandidata provodi se u dvije faze. Prva faza testiranja sastoji se od provjere znanja o organizaciji i načinu rada u državnom odvjetništvu, dok se druga faza odnosi na provjeru znanja, sposobnosti i vještina bitnih za obavljanje poslova radnog mjesta na koje se službenik prima.

Prva faza testiranja sastoji se od pisane provjere znanja (u ukupnom trajanju od 20 minuta) o organizaciji i načinu rada u državnom odvjetništvu. Test se sastoji od 10 pitanja te se za svaki točan odgovor dodjeljuje 1 bod, odnosno kandidat u ovoj fazi testiranja može ostvariti ukupno 10 bodova. Kandidati koji su ostvarili najbolje rezultate u prvoj fazi testiranja, i to 15 kandidata, upućuju se u drugu fazu testiranja. Ako je u prvoj fazi testiranja zadovoljilo manje od 15 kandidata, u drugu fazu postupka pozvat će se svi kandidati koji su zadovoljili u prvoj fazi testiranja. Svi kandidati koji dijele 15. mjesto u prvoj fazi testiranja pozvat će se u drugu fazu testiranja.

Druga faza testiranja sastoji se od izrade pisane državnoodvjetničke odluke (boduje se dodjeljivanjem određenog broja bodova od 0 do 10) u ukupnom trajanju od 90 minuta.

5. NAČIN TESTIRANJA

Postupak testiranja provodi Komisija za provedbu javnog natječaja (u daljnjem tekstu: Komisija).

Testiranju mogu pristupiti samo oni kandidati koji pravovremeno dođu u zakazani dan i vrijeme te prije testiranja dokažu identitet osobnom iskaznicom ili drugom važećom identifikacijskom ispravom. Smatra se da je kandidat povukao svoju prijavu na javni natječaj ako nije pristupio testiranju te se više neće smatrati kandidatom.

Nakon utvrđivanja identiteta kandidati će pristupiti pisanom testiranju. Za vrijeme pisanog dijela testiranja kandidatima nije dozvoljeno napuštati prostoriju u kojoj se obavlja testiranje, razgovarati s ostalim kandidatima te koristiti mobitel ili druga komunikacijska sredstva.

Pri testiranju koje se sastoji od pisane provjere znanja o organizaciji i načinu rada u državnom odvjetništvu nije dozvoljeno koristiti se zakonima, drugom literaturom ili bilješkama, dok za izradu državnoodvjetničke odluke kandidati mogu koristiti samo zakonske tekstove.

Zbog povrede navedenih pravila kandidat će biti udaljen s provjere znanja, dok postignuti rezultat Komisija neće priznati niti ocijeniti.

Nakon provedbe pisanog dijela testiranja te testiranja provjere znanja, sposobnosti i vještina bitnih za obavljanje poslova radnog mjesta na koje se kandidat prima, na razgovor s Komisijom bit će pozvano 10 kandidata koji su ostvarili ukupno najviše bodova u prvoj i drugoj fazi testiranja, koje će biti vrednovano bodovima od 0 do 10, a smatra se da je kandidat zadovoljio na testiranju ako je za svaki dio provedene provjere dobio najmanje 5 bodova. Svi kandidati koji dijele 10. mjesto nakon provedenog testiranja u prvoj i drugoj fazi pozvat će se na intervju.

Raspored održavanja razgovora s Komisijom bit će utvrđen po završetku testiranja, time da će kandidati biti obaviješteni o rezultatima testiranja i rasporedu održavanja razgovora s Komisijom.

Komisija u razgovoru s kandidatima utvrđuje znanja, sposobnosti i vještine, interese, profesionalne ciljeve i motivaciju kandidata za rad te rezultate ostvarene u njihovom dosadašnjem radu, dok će se rezultati intervjua vrednovati bodovima od 0 do 10, a smatra se da je kandidat zadovoljio na intervjuu ako je dobio najmanje 5 bodova.

Nakon završetka testiranja i razgovora, Komisija će utvrditi rang listu prema ukupnom broju ostvarenih bodova na testiranju i intervjuu, te će izraditi izvješće o provedenom testiranju i sukladno utvrđenim rezultatima čelniku tijela predložiti kandidate za prijam.

Za najboljeg kandidata Općinsko građansko državno odvjetništvo u Zagrebu, sukladno odredbi članka 122. stavak 3. Zakona o državnom odvjetništvu („Narodne novine“, broj 67/18), podnosi zahtjev za provedbu temeljne sigurnosne provjere nadležnoj sigurnosno-obavještajnoj agenciji. Sigurnosna provjera provodi se sukladno zakonu kojim se uređuje provođenje sigurnosnih provjera.

Na službenoj web stranici Državnog odvjetništva Republike Hrvatske [www.dorh.hr](http://www.dorh.hr) te na oglasnoj ploči Općinskog građanskog državnog odvjetništva u Zagrebu objavit će se mjesto i vrijeme održavanja testiranja najmanje pet dana prije održavanja testiranja.

KOMISIJA ZA PROVEDBU NATJEČAJA